Εκπαιδευτική ηγεσία και φύλο από τη μεταπολίτευση μέχρι σήμερα: η περίπτωση των δημοτικών σχολείων Έδεσσας
Creators: name: Τζώτζη, Αντωνία Πέτρου
Publisher: name: Aristotle University of Thessaloniki
Year: 2018
Subjects: Εκπαιδευτική ηγεσία
Φύλο
Educational leadership
Gender

description: Η παρούσα ποιοτική έρευνα έχει ως σκοπό να διερευνήσει τα εμπόδια που αντιμετωπίζουν οι γυναίκες-διευθύντριες της Πρωτοβάθμιας εκπαίδευσης της Έδεσσας κατά την επαγγελματική ανέλιξή τους και ο τρόπος που ασκούν την ηγεσία. Η χρήση της εμπειρικά θεμελιωμένης θεωρίας χρησιμοποιήθηκε τόσο στη συλλογή δεδομένων όσο και στην ανάλυση τους. Το ερευνητικό εργαλείο που χρησιμοποιήθηκε ήταν η ημι-δομημένη συνέντευξη που επέτρεψε στις εννέα διευθύντριες των δημοτικών σχολείων της Έδεσσας από το 1975 έως το 2017, να εκφράσουν τις απόψεις, τις εμπειρίες και τα βιώματα για την άσκηση της ηγεσίας όσο και για τα εμπόδια που υπήρχαν κατά την διαδικασία της ανέλιξής τους. Από την ανάλυση των ποιοτικών δεδομένων, προέκυψε πως οι γυναίκες-διευθύντριες χρησιμοποιούν στοιχεία από όλες τις διεθνείς θεωρίες της ηγεσίας και πως το κυρίαρχο εμπόδιο στην επαγγελματική ανέλιξη τους είναι η πατριαρχική και ανδροκεντρική δομή της κοινωνίας. Πιο συγκεκριμένα, οι γυναίκες-διευθύντριες επισημαίνουν πως η προσωπικότητα, τα χαρακτηριστικά, η επιρροή, το ενδιαφέρον για τους στόχους και τις ανθρώπινες σχέσεις, η συμμετοχή στη λήψη αποφάσεων, η συναισθηματική και πνευματική νοημοσύνη καθορίζουν τον τρόπο άσκησης της ηγεσίας. Από την άλλη, το κοινωνικό στερεότυπο ότι «ο διευθυντής είναι άνδρας», ο αποκλεισμός από το δίκτυο των ανδρών, η έλλειψη μεντόρων και παρότρυνσης, η ευθυνοφοβία λόγω του συγκεντρωτικού και γραφειοκρατικού εκπαιδευτικού συστήματος, οι συγκρούσεις ανάμεσα στις οικογενειακές και επαγγελματικές υποχρεώσεις και οι απόψεις του κοινωνικού περίγυρου οδηγούν τις γυναίκες στον αποκλεισμό από θέσεις διοίκησης στο εκπαιδευτικό σύστημα. Επομένως, ακόμη και αν, οι γυναίκες διευθύντριες ασκούν την ηγεσία με βάση τις διεθνείς θεωρίες, το φαινόμενο της υποεκπροσώπησης των γυναικών από υψηλόβαθμες θέσεις της διοικητικής ιεραρχίας στην πρωτοβάθμια εκπαίδευση παραμένει πραγματικότητα και αναπαράγει τις έμφυλες ανισότητες.
description: The present qualitative research aims at examining the barriers faced by the female head teachers of primary schools in Edessa, Greece during their professional career and performing of leadership. Grounded theory was both used in data collection and their analysis. The research tool used was the semi-structured interview which allowed the nine female primary school head teachers from 1975 to 2017 to express their views and share their experiences and their leadership views as well as the obstacles they faced during their service. From data analysis, it came out that the female primary school head teachers used elements from all global theories of leadership and that the main career barrier seems to be the patriarchal male-centered social construction. Specifically, female head teachers point out that personality traits, influence, goal-setting, interest in human relationships, actual participation in decision making, as well as spiritual and emotional intelligence define the way in which leadership is performed. On the other hand, the social stereotype of “think manager-think male”, exclusion from male network, lack of mentors and encouragement, fear of taking responsibilities due to the Greek centralistic and bureaucratical education system, lack of balance between family and job responsibilities and views coming from social surroundings lead female head teachers to being excluded from managerial positions in the education system. Thus, even if female head teachers perform leadership according to global theories, the case of underrepresentation from their side at high managerial positions in primary education still remains a reality which generates many gender inequalities.